ฝังยาคุมมาเกือบ1ปีแล้วค่ะประจำเดือนไม่มาประมาณ 7-8 เดือนแล้ววันนี้เหมือนมีประจำเดือนมาเป็นเหมือนเลือดตกค้างมีสีน้ำตาลคล้ำลักษณะเหนียวมานิดหน่อยก่อนหน้านั้นมีอาการเจ็บเต้านมมาสักพักแล้วค่ะอยากทราบว่าเลือดที่มาเป็นเลือดที่ตกค้างหรือว่าเป็นอะไรค่ะ
สวัสดีค่ะ การใช้ยาคุมแบบฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%โดยการใช้ยาคุมแบบฝังนั้นอาจทำให้ประจำเดือนมาไม่สม่ำเสมอหรือไม่มาได้ ซึ่งโอกาสตั้งครรภ์ยังมีน้อยมาก หากยังไม่ครบกำหนดอายุของยาฝังการที่มีเลือดออกผิดปกติทางช่องคลอดดังกล่าวมานั้นอาจจะเป็นผลข้างเคียงจากยา ซึ่งควรจะออกไม่มากและหยุดเองได้ภายในประมาณ 1 สัปดาห์ ถ้ายังมีเลือดออกผิดปกติต่อเนื่อง สามารถไปพบแพทย์เพื่อตรวจเพิ่มเติม และถ้าตอนนี้ไม่สบายใจเรื่องการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ